Document ID: 32003R0547

Komission asetus (EY) N:o 547/2003,
annettu 27 päivänä maaliskuuta 2003,
tiettyjä tekstiilituotteita koskevien kiintiöiden ennakkokäytöstä Malesian annettua vientilisenssejä liian suurille määrille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna asetuksella (EY) N:o 138/2003(2), ja erityisesti sen 8 artiklan,
sekä katsoo seuraavaa:
(1) Malesian viranomaiset ovat vuonna 2002 antaneet vientilisenssejä luokkiin 5 ja 6 kuuluvien tekstiilituotteiden (anorakit ja pitkät housut) osalta määrille, jotka ylittävät Malesian ja Euroopan yhteisöjen sopimien kiintiöiden rajat. Tämän vuoksi niiden kyseisten luokkien tuotteiden, joiden lähetykset vuonna 2002 ylittivät vuoden 2002 kiintiöt, tuontiin ei ole käytettävissä riittäviä määriä senkään jälkeen, kun asetuksen (ETY) N:o 3030/93 liitteessä VIII tarkoitettuja joustavuussäännöksiä on sovellettu.
(2) Asetuksen (ETY) N:o 3030/93 8 artiklan mukaisesti komissio voi tietyissä olosuhteissa antaa mahdollisuuden lisätuontiin; mikäli toimittajamaan viranomaiset ovat myöntäneet vientilisenssejä liian suurille määrille, myönnetyt lisämäärät voidaan vähentää määrällisistä rajoituksista, joita kyseisiin tuoteluokkiin sovelletaan seuraavana kiintiövuonna eli tässä tapauksessa vuonna 2003.
(3) Vaikka asetuksen (ETY) N:o 3030/93 8 artiklassa tarkoitettu lisämäärien myöntäminen kiintiövuodelle vähentämällä vastaava määrä seuraavan vuoden kiintiöistä silloin, kun vientilisenssejä on annettu liikaa, on ratkaisu poikkeukselliseen tilanteeseen eikä kuulu tekstiilien tuontisäännösten tavanomaisiin hallintomenettelyihin, komissio katsoo, että Malesia on aikaisemmin antanut vientilisenssejä Euroopan yhteisöjen kanssa tekemänsä sopimuksen määräysten mukaisesti ja että Malesian viranomaiset ovat tässä tapauksessa toimineet yhteistyössä ylityksestä aiheutuvien kielteisten vaikutusten minimoimiseksi.
(4) Tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Myönnetään Malesialle kiintiövuonna 2002 lisämäärät seuraavasti:
TAULUKON PAIKKA
Nämä määrät vähennetään vastaavista vuoden 2003 määrällisistä rajoituksista.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä maaliskuuta 2003.

Labels: 3
18
1